Liksyon 7 para sa ika-13 ng Agosto, 2022
May sikat na kasabihang: "Ang pag-asa ay bumubukal ng walanghanggan." Kailangan ang pag-asa upang maharap ang pagsubok at kahirapan ng may lakas at pagkaganyak. Ito ang dahilan kung bakit isa ang pag-asa sa tatlong haligi ng buhay Kristyano, kasama ng pananampalataya at pag-ibig (1Co. 13:13). Ano ang inaasahan ng mga Kristyano? How can we get hope and strengthen it?
"Sapagka't ang pangitain ay sa panahong takda pa, at nagmamadali sa pagkatapos, at hindi magbubulaan: bagaman nagluluwat ay hintayin mo; sapagka't walang pagsalang darating, hindi magtatagal." (Hab. 2:3) Ang aklat ng Habakkuk ay nagsisimula sa reklamong tila sa kasalukuyan: May karahasan, imoralidad, pagwasak, pagtatalo, kawalan ng hustisya... ngunit walang ginagawa ang Dios! (Hab. 1:2-4). Ang tugon ng Dios ay medyo nakakabahala: Lahat ay lumalala (Hab. 1:5- 11). Hindi ba iyon din ang tugon na naririnig natin ngayon? Mula nang magrebelde si Satanas, ang uniberso ay nasa digmaan, at patuloy itong lumalala. Gayunpaman, nangako ang Dios na ang Babilonia (at kasamaan) ay tuluyang mawawasak, at ang bayan ng Dios ay mapapalaya (Hab. 2:8; Apoc. 18:2). Wawakasan ni Jesus ang kasamaan. Ito ang "mapalad na pag-asa" (Tito 2:13).
Sa simula ng aklat ng Job ay ipinahayag na ang Dios ay nasa langit. Gayunpaman, hindi na nagpakita ang Dios nang magsimula na ang problema. Wala Siyang imik nang magsalita ang mga kaibigan ni Job tungkol sa Kanya. Wala Syang sinabi nang humihiling ng pagdinig si Job. Pinili ng Dios na magpakita matapos makapagbigay ang lahat ng opinyon tungkol sa Kanya. Gayunpaman, wala Siyang binanggit tungkol sa sarili ngunit sa halip ay nagtanong. Ilang mga tanong na hindi masagot ni Job. At kinilala ni Job na talagang hindi niya maunawaan ang Dios (Job 42:3). Bago ang mga tanong ng Dios, ang mga tanong nya ay tila walang halaga. Nasiyahan siya dahil ngayon ay mas nakilala nya ang Dios (Job 42:5). Ang pag-asa ng tao ay masisiguro lamang sa Isang mas dakila sa atin.
"Sapagka't akong Panginoon mong Dios, ay hahawak ng iyong kanang kamay, na magsasabi sa iyo, Huwag kang matakot; aking tutulungan ka.'" (Isaias 41:13) Hinulaan ni Isaias ang pagkabihag sa Babilonia. Pakiramdam ng bayan ng Israel ay iniwan sila ng Dios sa mga sandaling iyon. Kung tayo ay humaharap sa kahirapan, pakiramdam din natin na tayo ay iniwan ng Dios. Gayunpaman, Siya ay palaging nasa ating tabi. Is. 41:8 Is. 41:9 Is. 41:10 Is. 41:11-12 Is. 41:13 Is. 41:14 Pinili ako ng Dios Pinalaya Niya ako mula sa kasalanan at di ako tinatanggihan Kasama ko Siya, tinutulungan Niya ako at tinutustusan ako Pinapalaya Niya ako sa aking mga kaaway Hinahawakan Niya ang kamay ko, upang huwag akong matakot Ang Dios ang aking saklolo at Manunubos "Ang Panginoon ay kakampi ko; hindi ako matatakot: anong magagawa ng tao sa akin?" (Awit. 118:6)
Sumulat ng liham si Jeremias upang pasiglahin ang mga napatapon sa Babilonia. Nawalan na sila ng pag-asa, inisip nilang hindi na sila makakauwi. Sinabihan sila ng Dios na huwag mag-alala, dahil: Siya ang may kontrol; hindi lang nagkataon ang kanilang sitwasyon (Jer. 29:4) Gagawin Nya ang lahat para sa ikabubuti nila kahit na sa kanilang suliranin (Jer. 29:5-7) Tatapusin Niya ang pagkatapon sa tamang panahon (Jer. 29:8-10) Ang ating pag-asa ay dapat nasa Dios. Siya ang may control sa ating nakaraan, kasalukuyan, at ating hinaharap. "At kayo'y magsisitawag sa akin, at kayo'y magsisiyaon at magsisidalangin sa akin, at aking didinggin kayo. At inyong hahanapin ako, at masusumpungan ako, pagka inyong sisiyasatin ako ng inyong buong puso." (Jer. 29:12-13)
"Lahat ng parusa sa ngayon ay tila man din hindi ikaliligaya kundi ikalulungkot; gayon ma'y pagkatapos ay namumunga ng bungang mapayapa ng katuwiran sa mga nagsipagsanay sa pamamagitan nito." (Hebreo 12:11) Sa Griego, ang salitang "disiplina" ay malapit sa "pagkatuto." Tinuturuan tayo ng Dios sa pamamagitan ng pagdisiplina (Heb. 12:6). Ibinahagi ni Pablo ang mga susi sa pagsalin ng pagdisiplina sa pag-asa: Ang halimbawa ng mga bayani ng pananampalataya (Heb. 12:1) Ang halimbawa ni Jesus (Heb. 12:2-3) Mahal tayo ng Dios, tayo ay mga anak Niya (Heb. 12:5-7) Makikibahagi tayo sa Kanyang kabanalan (Heb. 12:10) Nagbubunga ang pagdisiplina ng "mapayapang bunga" (Heb. 12:11) Papasiglahin Niya tayo at gagabayan (Heb. 12:12-13)
"Ang Dios ay makapagdadala ng pagtatagumpay sa kabila ng sa atin ay tila paghihirap at pagkatalo. Tayo ay nanganganib ng pagkalimot sa Dios, sa pagtingin sa mga bagay na nakikita, sa halip na tumingin sa mga bagay na hindi nakikita sa pamamagitan ng pananampalataya. Kung dumarating ang kasawian o kalamidad, handa tayong pagbintangan ang Dios ng pagpapabaya at kalupitan [...] Kailangan nating matutunang bahagi ang pagdidisiplina ng Kanyang dakilang plano at sa ilalim ng pamalo ng pagdurusa ang Kristyano minsan ay makakagawa ng higit pa para sa Panginoon kaysa kung nakasali sa aktibong paglilingkod." E. G. W. (The Acts of the Apostles, cp. 45, p. 481)